|  |
| --- |
| **2025 – MEHA CILE**  **RAPORA BINPÊKIRINÊN MAFÊ ROJNAMEVANAN** |

|  |
| --- |
| **NIRXANDIN** |

**NIRXANDINA RAPORA BINPÊKIRINÊN MAFAN A MEHA ÇILEYÊ YA LI DIJÎ ROJNAMEGERAN**

Li Tirkiyeyê zextên li dijî azadiya çapemeniyê bi awayekî birêkûpêk berdewam dikin. Rojnameger her roj bi operasyonên binçavkirinê yên nû şiyar dibin. Di meha ewil a sala nû de rojnameger hatin binçavkirin û girtin, derbarê wan de lêpirsîn hatin destpêkirin. Ev yek ji aliyê azadiya çapemeniyê û azadiya raman û îfadeyê ve nîşaneya rewşeke tarî ye.

Di meha Çileyê de hema bêje her raman û nûçeya rojnamegeran bûne mijara lêpirsînê. Li gorî daneyên me yên sala 2024an; di salekê de derbarê 74 rojnamegeran de lêpirsîn hatiye destpêkirin. Lê tenê di meha Çileyê de derbarê 42 rojnamegeran de lêpirsîn hatiye destpêkirin. Ji lêpirsînên hatine destpêkirin 17 veguherîn dozê. Ev dane nişan didin ku zext û sansura desthilat pêk tîne çiqas xeternak e.

Ji ber ku li Halk TVyê hevdîtina bi kesê pispor re parve kirin derbarê pênc rojnamegeran de lêpirsîn hate destpêkirin. Bi hinceta li ser hesabên xwe yên dîjîtal medyayê Nazim Daştan û Cîhan Bîlgîn parve kirin derbarê Seyhan Avşar, Ahmet Dogan Akin û Candan Yildiz de lêpirsîn hate destpêkirin û ev lêpirsîn veguherî dozê.

Zextên li dijî rojnamegeran bi tenê destpêkirina lêpirsînan bi sînor nema. Di meha Çileyê de 18 rojnameger tene ji bo ku pîşeya xwe kirin hatin binçavkirin. Ji 18 rojnamegerên hatin binçavkirin 9 jê hatin girtin. Polîsan di 17ê Çileyê de bi ser şîrketên produksiyonê yên Guncel û Martiyê de girtin û di çarçoveya heman lêpirsînê de li bajarên Wan, Mêrsîn û Stenbolê jî bi ser malan de girtin. Rojnameger Reyhan Hacioglû, Rahîme Kavrar, Velat Ekîn, Necla Demîr Arvas, Vedat Oruç, Ahmet Guneş û Eylem Babayîgît ên hatin binçavkirin, hatin girtin. Her wiha Gerînendeyê Weşanê yê Giştî yê Halk TVyê Sûat Toktaş û nûçegihana ETHAyê Zulehya Muldur hatin girtin.

Rojnamegeran di meha Çileyê de zêdetirî mesaiya xwe li korîdorên edliyeyê derbas kirin. Di 43 dosyayan de 102 rojnameger ji ber xebatên xwe yên pîşeyî hatin darizandin. Di encama van darizandinan de ji 12 rojnamegeran re 31 sal û 2 meh cezayê hefsê hate birîn. Yek ji van rojnamegeran jî Midûra Nûçeyan a Jinnewsê ya Berê Sofya Alagaş e. Hevşaredara Sêrtê Sofya Alagaş ji ber dozên têkildarî serdema rojnamegerî dikir de derbarê wê de hatibûn vekirin û didomin tê darizandin. Danişîna doza Sofya Alagaş li 5emîn Dadgeha Cezayê Giran a Amedê hate lidarxistin. Sofya Alagaş di doza jê dihate darizandin de 6 sal û 3 meh cezayê hefsê lê hate birin.

Zexteke din a li dijî rojnamegeran jî bû sansur. Desthilata ku li ser bertekan sîxurtiya bandorkirinê û Qanûna Sîxurtiyê bi paş ve kişand, di 10ê Çileyê Roja Rojnamegerên Dixebitin de qanûneke din a sansurê anî Meclisê. Parlamenterên AKPê Atay Ûslû û Alî Ozkaya û 133 parlamenter di 10ê Çileyê de teklîfa Qanûna Ewlehiyê ya Sîber a nû pêşkeşî Meclisê kir. Teklîf di 15ê Çileyê de li Komîsyona Parastinê ya Meclisê hate qebûlkirin. Partiya Îyî jî piştgirî da teklîfê. Teklîfa Qanûna Ewlehiyê ya Sîber ku ji kesên nûçeya “parvekirina daneyan” çêdike re ji 2 salan heta 5 salan cezayê hefsê raber dike, di Komîsyona Parastinê ya Meclisê re derbas bû. Hiqûqnasan hişyar kirin ku heke ev teklîf bi vî awayî bibe qanûn dê ji bo mafên bingehîn ên mirovan û pergala civaka demokratik bibe gefeke cidî.

Li aliyê din menejer Ayşe Barim a di çarçoveya lêpirsîna Parka Geziyê de hate binçavkirin, piştî kar û barên îfadeyê yên li edliyeyê bi hinceta ‘Sîxûrtiya Bandorkirinê’ kiriye hate girtin. Cihê fikaran e ku qanûneke hêj li Meclisê nehatiye qebûlkirin bi awayekî fîîlî were pêkanîn. Ev sûcdarkirina dijhiqûqî li pêş azadiya çapemenî, raman û îfadeyê weke xetereyeke mezin disekine.

Di meha Çileyê de bi hinceta parastina ewlehiya milî û pergala cemaweriyê hesaba Ajansa Mezopotamyayê (@MAturkce) ya Xyê ku 264 hezar şopînerên wê hebûn, hesaba JINNEWSê (@jinnewsturkce) ku 168 hezar şopînerên wê hebûn û hesaba rojnameya Yenî Yaşamê (@yeniyasamgazete) ku 125 hezar şopînerên wê hebûn di nav de 31 hesabên medyaya dîjîtal ji xwegihandinê re hatin astengkirin. Li aliyê din hesabên instagramê yên Rojnameya Yenî Yaşamê û JINNEWSê jî hatin girtin.

Li aliyê din RTUKê jî weke dozgerên lêpirsîn dane destpêkirin tevgeriya û weşanên ku şewata otelê ya li Bolûyê jî di nav de rexne kirin derbarê 8 bernameyan de cezayê pere yê îdarî da. Di meha Çileyê de xwegihandina 10 malperên înternetê û 361 nûçeyan hate astengkirin.

Girtina rojnamegeran dibe asteng ku rojnameger karê xwe bikin. Li derve jî nûçe çêkirina rojnamegerên dixebitin bi zextan tê astengkirin. Rojnameger, bi lêpirsînan her tim bi polîtîkayên çavtirsandinê û zextan re rûbirû dimînin. Em dixwazin careke din bibêjin; Li welatekî ku rojnameger lê girtî ne, ji ber nûçeyên çêdikin derbarê wan de lêpirsîn tên destpêkirin, ji ber nûçeyên diweşînin tên darizandin nikarin behsa azadiya çapemeniyê bikin. Tevî hemû polîtîkayên zext û sansurê jî em ê rojnamegeriyê biparêzin.

**KOMELEYA ROJNAMEGERAN A DÎCLE FIRATÊ**

**DANEYÊN ÎSTATÎSTÎKÎ YÊN RAPORA BINPÊKIRINÊN MAFAN ÊN LI DIJÎ ROJNAMEVANAN A MEHA CİLE 2025’AN**

**1-) BINPÊKIRINÊN LI DIJÎ MAFÊ JIYANÊ Û EWLEHIYA ROJNAMEVANAN**

Rojnamevanên rastî êrişê hatin 2

Rojnamevanên bi ser malên wan de hatin girtin 10

Rojnamevanên hatin binçavkirin 18

Rojnamevanên hatin girtin 9

Rojnamevanên rastî mûameleya nebaş hatin 2

Rojnamevanên gef li wan hate xwarin -

Rojnamevanên şopandina wan a nûçeyê hate astengkirin 2

**2-) BINPÊKIRINÊN AZADIYA RAMAN Û ÎFADEYÊ YÊN LI DIJÎ ROJNAMEVANAN**

Rojnamevanên derbarê wan de lêpirsîn hatine destpêkirin 42

Rojnamevanên derbarê wan de doz hatine vekirin 17

Rojnamevanên hatine cezakirin 12

Hejmara kesan 12

Cezayê Hefsê 31 SAL 2 MEH

Cezayê Pereyî 7 hezar û 110 lîre

Rojnamevanên darizandina wan berdewam dike

Hejmara Dosyayan 42

Hejmara Kesan 102

Hejmara rojnamevanên girtî (ji 3’yê Cile 2025 ve) 36

**3-) BINPÊKIRINÊN LI DIJÎ MAFÊN CIVAKÎ Û ABORIYÊ YÊN ROJNAMEVANAN**

Rojnamevanên ji kar hatin derxistin -

4-) SANSUR Û ASTENGKIRINÊN LI DIJÎ SAZIYÊN ÇAPEMENÎ MEDYAYÊ

Cezayên RTUK’ê Hejmara Weşanê 8

Qedexeya Weşanê (Biryara komkirinê) -

5-) ASTENGKIRINA XWEGIHANDINA LI DIJÎ QENALÊN DÎJÎTAL Û ÎNTERNETÊ

Malperên înternetê yên hatin girtin 10

Nûçeyên xwe gihandina wan hatin astengkirin 364

Naverokên medyaya dîjîtal ên naveroka wan hatine astengkirin 31

**Komeleya Rojnamevanan a Dîcle Firatê (DFG)**

|  |
| --- |
| **2024 – MEHA COTMEH**  **DANEYÊN ÎSTATÎSTÎKÊ YÊN RAPORA BINPÊKIRINÊN MAFÊ ROJNAMEVANAN** |

**1-) BINPÊKIRINÊN MAFÊN EWLEHÎ Û JIYANÎ YÊN ROJNAMEVANAN**

|  |  |
| --- | --- |
| Rojnamevanên Rastî Êrîşan Hatin | 2 |
| Serdegirtina Malên Rojnamevanan | 10 |
| Rojnamevanên Hatin Binçavkirin | 18 |
| Rojnamevanên Hatine Girtin | 9 |
| Rojnamevanên Hatine Tehdîtkirin | - |
| Rojnamevanên Rastî Tundiyê Hatin | 2 |
| Rojnamevanên Hatine Astengkirin | 2 |

**2-) BINPÊKIRINÊN LI SER AZADIYA FIKR Û RAMANÊN ROJNAMEVANAN**

|  |  |  |
| --- | --- | --- |
| Rojnamevanên Ku Rastî Lêpirsînan Hatin | | 42 |
| Rojnamevanên Doz Li Wan Hatine Vekirin | | 17 |
| Rojnamevanên Hatine Cezakirin | Hejmara Kesan | 12 |
| Cezayê Hepsê | 31 sal 2 meh |
| Cezayê Pereyan | 7.110 TL |
| Rojnamegerên Dozên Wan Didome | Hejmara Dosyayan | 43 |
| Hejmara Kesa | 102 |
| Hejmara Rojnamevanên Girtî (03 Cile 2025) | | 36 |

**3-) BINPÊKIRINÊN MAFÊN ABORÎ Û CIVAKÎ YÊN ROJNAMEVANAN**

|  |  |
| --- | --- |
| Rojnamevanên Ji Kar Hatine Avêtin |  |

**3-) ASTENGKIRIN Û SANSURA LI SER SAZIYÊN ÇAPEMENIYÊ**

|  |  |  |
| --- | --- | --- |
| Saziyên Weşanê yên Hatine Cezakirin | Hejmara Weşanan | 8 |
| Cezayên Pereyan | - |
| Biryara Qedexeyên Weşanê (Biryara topkirinê) | |  |

**4-) ASTENGKIRINA XWEGIHANDINA İNTERNET-DİJİTAL MEDYA**

|  |  |
| --- | --- |
| Malperên Înternetê Yên Hatine Girtin | 10 |
| Nuçeyên Hatine Qedexekirin | 364 |
| Astengkirina Xwegihandina Tora Civakî | 31 |